**Хенри Дрејпер** англиски: *Henry Draper Catalogue*, **HD**) — ѕвезден каталог објавен помеѓу 1918 и 1924 г. кој содржи спектроскопски класификација на 225.300 ѕвезди. Подоцна е дополнет со Додатокот „Хенри Дрејпер" (*Henry Draper Extension*, **HDE**), објавен од 1925 до 1936 г. во кој се класификуваат уште 46.850 ѕвезди и со Дополнителните карти на „Хенри Дрејпер" (*Henry Draper Extension Charts*, **HDEC**), објавени од 1937 до 1949 г. со уште 86.933 ѕвезди. Заклучно со август 2017 г. класификацијата опфаќа 359.083 ѕвезди Првичниот каталог го опфаќа целото небо до привидна фотографска величина од 9; со додатоците се дополнети уште ѕвезди од извесни подрачја. Овој каталог претставува пионерски напор за подредување на ѕвездените спектри, а неговите броеви се широко застапени во означувањето на ѕвездите.

Класификација на ѕвездените спектри по Дрејпер| Секи | Дрејпер | Белешка |
| --- | --- | --- |
| I | A, B, C, D | преовладуваат водородни линии |
| II | E, F, G, H, I, K, L |
| III | M |
| IV | N | не се јавува во каталогот |
| — | O | Волф-Рајеови спектри со сјајни линии |
| — | P | планетарни маглини |
| — | Q | други спектри |

Употреба и достапност
---------------------

Ѕвездите во главнината на каталогот се со средна величина, до 9m (околу  1⁄15 од сјајноста на најслабите ѕвезди видливи со голо око). Додатоците ги покриваат ѕвездите до величина 11, избрани од извесни небесни подрачја. Првичниот каталог ги води ѕвездите со броеви од 1 до 225300 (со претставката *HD*), подредени нагорно според нивната ректасцензија за епохата 1900,0. Првиот додаток почнува со 225301, а завршува со 272150 (со претставката *HDE*), а оној од дополнителните карти опфаќа ѕвезди од 272151 до 359083 (со претставката *HDEC*). Честопати се среќава само претставката *HD*, бидејќи бројчениот редослед е доследен и не прави забуна. Означувањето според каталогот „Хенри Дрејпер" е мошне распространето.

Денес каталогот „Хенри Дрејпер" е достапен преку службата VizieR на Центарот за астрономски податоци во Стразбур како каталог бр. III/135A.

Поврзано
--------

* Ѕвезден каталог
* Класификација на ѕвездите
* Анџело Секи

Наводи
------

1. ↑  The Henry Draper Extension Charts: A catalogue of accurate positions, proper motions, magnitudes and spectral types of 86933 stars, V. V. Nesterov, A. V. Kuzmin, N. T. Ashimbaeva, A. A. Volchkov, S. Röser, and U. Bastian, *Astronomy and Astrophysics Supplement Series* **110** (1995), стр. 367–370, Bibcode: 1995A&AS..110..367N.
2. ↑  The Henry Draper extension, Annie J. Cannon, *Annals of Harvard College Observatory* **100** (1925–1936), Bibcode: 1936AnHar.100....1C.
3. 1 2  HENRY DRAPER star catalog, edition 1985, HyperSky documentation, Willmann-Bell, Inc. 1996. Архивирано на 9 мај 2008 г.
4. 1 2  p. 327, *Measuring the Universe: The Cosmological Distance Ladder*, Stephen Webb, London, New York: Springer, 1999, ISBN 1-85233-106-2.
5. ↑  p. 4, *Galaxies in the Universe: An Introduction*, Linda S. Sparke, John S. Gallagher, III, Cambridge, UK: Cambridge University Press, 2nd ed. 2007, ISBN 0-521-85593-4.
6. ↑  p. 108, Hearnshaw 1986; стр. 2–4, Pickering 1890.
7. ↑  Annie Jump Cannon, article, *Encyclopædia Britannica Online*, посет. 12 септември 2008 г.
8. ↑  погл. стр. 2, Cannon and Shapley 1937 и стр. 369, Nesterov et al. 1995.
9. ↑  Henry Draper Catalogue and Extension, A. J. Cannon and E. C. Pickering, CDS, назнака III/135A.

Надворешни врски
----------------

* III/135A Каталогот Хенри Дрејпер и додатокот — Центар за астрономски податоци во Стразбур
* III/182 Дополнителни карти на „Хенри Дрејпер" — Центар за астрономски податоци во Стразбур